open-index/open-wikipedia-markdown huggingface dataset:
Dunderly

**Dunderly** er en oppdiktet monsterverden som forekommer i flere populære barnebøker og annet materiell skapt av forfatteren Endre Lund Eriksen og illustratøren Endre Skandfer i samarbeid med skolebokforlaget GAN Aschehoug. Den norskutviklede Dunderly-serien ble introdusert høsten 2011.

## Markedsføring og omfang

Dunderly-universet ble lansert fra 14. september 2011 gjennom en bred og offensiv markedsføring av flere underholdningsprodukter rettet mot barn fra 2 til 7 år: i tillegg til de skjønnlitterære bøkene, blant annet den første billedboka *Monstrene i Dunderly* og pekebøker, blir det solgt en rekke spin-off-varer med tilknytning til universet, deriblant lydbøker, pedagogisk materiell og læringsfremmende produkter, spill, apper og kosedyr. Til serien har det også blitt laget store reklamekostymer og utgitt en barneplate: *Monstermos* av Anne Brændeland Hovde. Monsteruniverset har også et eget nettsted.

## Handling og figurer
Ifølge hjemmesidene til Dunderly og GAN Aschehoug er Dunderly «et hemmelig sted der monstre kan bråke, leke og ha så mye ludibunder de bare orker» og «et frodig univers med lekne, modige, kloke og rampete monstre i hovedrollene». 

Figurene i Dunderly er framstilt som fargerike, karikerte og barnevennlige karakterer tegnet i en klassisk, internasjonal og kommersiell tegnefilmstil. De omfatter monsterkjempen og hovedpersonen Buster, den minste, ettøyde Moi, det tegnende domonsteret Pompido, den gamle monsterballen Gubben Darius, den viltre og morsomme Bulder, den rockete monsterjenta Modika, den kunnskapstørste Lex, monsterballen Turbo, oppfinnermonsteret Samantha, hiphop-snømannen Fnugg og sjøormen Susi.

## Referanser


## Eksterne lenker
* GAN Aschehougs reklamesider for Dunderly
* GAN Achehoug om Dunderly
* Forfatter Endre Lund Eriksen om Dunderly
* Illustratør Endre Skandfer om Dunderly-lanseringen 2011
* Barnebokkritikk.no om ''Monstrene i Dunderly''
Storelva (Tvedestrand)

**Storelva** er ei elv som renner gjennom kommunene Vegårshei og Tvedestrand i Agder fylke. Elva starter i innsjøen Vegår eller *Vegårdsvannet* og munner ut ved Laget innerst i Sandnesfjorden. Storelva er en del av Vegårvassdraget.

På veien fra Sørfjorden i Vegår (189 moh.) til havet danner elva en rekke mindre sjøer: Vegervann (159 moh.), Hauglandsvann, Ubergsvann (75 moh.) ligger i øvre del av elva, mens Lundevann, Songevannet og Nævestadfjorden ligger like innenfor elvemunningen ved Laget. Øvre del av elva renner mot VSV, mens nedre del har motsatt retning, mot ØNØ. 

Storelva har flere fossefall: Hauglandfossen ved Ubergmoen, Næs Jernverk og Fosstveit. Vestlandske hovedvei krysset Storelva ved Fosstveit bru. Dagens E18 krysser i dag Storelva ved gården Lunde.

Storelva har, som den eneste elva på Sørlandet, en stedegen laksestamme, som har overlevd 70 år med sur nedbør. Fra denne laksestammen er det klekket lakseyngel til utsetting i mange andre elver på Sørlandet. Laks og sjøørret går nå opp til Hauglandfossen ved Ubergmoen. Storelva er fullkalket.

## Referanser
Billy Bragg

**Stephen William Bragg**, mer kjent som **Billy Bragg**, (født 20. desember 1957) er en britisk artist kjent for sin blanding av folkemusikk, punk og protestsanger. Hans tekster handler om både romantiske og politiske emner. 

Bragg har vært aktiv i musikkbransjen i over 40 år, og han har samarbeidet med blant andre Johnny Marr fra The Smiths, medlemmer fra R.E.M., Less Than Jake, Kirsty MacColl og Wilco.

## Referanser


## Eksterne lenker
* 
* 
* 
*
Shi Liangcai

**Shi Liangcai** (kinesisk: 史量才, pinyin: *Shǐ Liàngcái*, Wade-Giles: *Shih Liang-ts'ai*, født 2. januar 1880 i fylket Qingpu nær Shanghai i Kina, drept 13. november 1934 i Haining fylke i Zhejiang) var en kinesisk journalist. Han var mest kjent for sitt eierskap av den liberale Shanghaiavisen *[[Shen Bao]]* og for at han ble myrdet av Chiang Kai-sheks håndlangere under ledelse av Dai Li.

I 1930-årene var Shi en sterk tilhenger av Alliansen til de menneskelige rettigheters forsvar som vat blitt etablert av madam Soong Qing Ling, sammen med Cai Yuanpei og Lu Xun. Han kom inn i det japankritiske arbeidet, og fikk seg mektige fiender, som han en gang besvarte med «du har et skytevåpen – jeg har en penn».

## Referanser


## Litteratur
* Pang Rongdi (庞荣棣): *Shi Liangcai: Xiandai baoye juzi* (史量才 : 现代报业巨子) [Shi Liangcai: great man of the modern Chinese press], Shanghai: Shanghai jiaoyu chubanshe, 1999.
Sankt Anna

**Sankt Anna** har flere betydninger:

* Sankt Anna, ifølge tradisjonen jomfru Marias mor 
* Sankt Anna Rotunda, Christian IVs monumentalkirke fra 1640 i det nye København

## Se også

* Santa Anna
* Sant'Anna
* Santa Ana (andre betydninger)
Flogeken

**Flogeken** er en isbre i Mühlig-Hofmannfjella i Dronning Maud Land som renner nordvestover mellom Grytøyrfjellet og Langfloget.

Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Navnet henspiller på de bratte klippene som omgir isbreen.

## Referanser




## Eksterne lenker
*
Gillockbreen

**Gillockbreen** er en isbre som ligger sentralt i Sør-Rondane i Dronning Maud Land. Den er femten kilometer lang og strømmer nordover fra Walnumfjella til østenfor Smalegga.

Breen ble fotografert fra fly under Operasjon Highjump i 1946–47 og er oppkalt etter løytnant Robert A. Gillock som var navigatør på disse flygningene. Kartlegging av området, basert på de amerikanske flyfotografiene, ble utført av norske kartografer i 1957.

## Kilder
*
Kvitmaure

**Kvitmaure **er en planteart av genus *[[Galium]]*. Planten kan brukes til rødfarging av garn.

## Referanser

## Eksterne lenker
* 
* Kvitmaure på www.herbarium.com
* Kvitmaure i Naturbildebasen
Magne Børset

**Magne Børset** (født 29. januar 1958) er en norsk lege, professor og leder for Institutt for kreftforskning og molekylær medisin ved NTNU i Trondheim 
. Børset er legespesialist i immunologi og transfusjonsmedisin. Han forsker på molekylær onkologi, kreft i blod og lymfesystemet, immunologi, og kreftceller fra pasienter med myelomatose, en kreftform som opptrer i beinmargen (benmargskreft) 

## Utmerkelser
* 1997: Dr Alexander Malthes pris for indremedisin

## Bibliografi

## Referanser


## Eksterne lenker
* Magne Børset, NTNU
* NTNU, Institutt for kreftforskning og molekylær medisin
Øreskål

**Øreskål** er brukt som betegnelse på en liten bolle eller skål til å drikke av og til servering av mat, og slike skåler var alminnelig i bruk til suppe og grøt på 1700-tallet. Store øreskåler har også vært brukt til servering av drikke mens små øreskåler også har vært brukt til å drikke av.

Øreskåler har ett eller to ører i siden eller et øre og en ring. Hvis det er to er disse alltid plassert symetrisk, men de er ikke alltid like. Betegnelsen brukes både om kar av keramikk og metall. Andre betegnelser som er bruk om slike kar er halvkanneskål, hankeskål, koks, kåse og skillingsskål.

Om tilsvarende kar av tre brukes gjerne vangar om de har to ører og øse eller koks om de har ett øre.

## Litteratur
* Gjerder, Per (1975): Norske drikkekar av tre. Bergen – Oslo – Trondheim. ISBN 82-00-02229-3
* Hals, Anna-Stina (1976): Norsk tinn fra laugstiden. Oslo
* Fjellström, Phebe (1962): Lapskt silver, bd 1 og 2. Uppsala. 
* Reed, Ian 2009:Trønderkeramikk >. Trondheim. ISBN 978-82-519-2416-0
*  Østby, Jon Birger (1983): ''Nomenklatur for drikkestell'', med tegninger av Torill Sand. Oslo.

## Eksterne lenker
* Øreskåler i DigitaltMuseum

## Noter
Fedorovbreen

**Fedorovbreen** er en isbre i den østre delen av Maudheimvidda i Dronning Maud Land. Breen strømmer fra Amundsenisen til Pencksøkket.

Breen er navngitt etter det russiske forskningsskipet «Akademik Fedorov».

## Referanser




## Eksterne lenker
*
Frode Hansen (1961)

**Frode Holstad Hansen** (født 1961) er en norsk tidligere fotballkeeper.

Hansen spilte på Fredrikstad i tre perioder, første gang i 1978 etter å ha blitt hentet fra Gresvik. I 1980-83 spilte han en rekke gode kamper, debuterte på , og fikk tilbud fra Manchester United. Etter hvert kom han imidlertid på kant med FFKs nye trener Tony Knapp. 

Deretter spilte han tre sesonger (1984–86) i Start, hvor han bl.a. var med på å slå Fredrikstad 2-1 i siste serierunde i 1984, et resultat som ga Start bronse men samtidig sendte hans gamle klubb ned i 2. divisjon.

Han spilte også en sesong (1987) i Vigør før han trappet ned i moderklubben Gresvik. i 1992 gjorde han comeback i Fredrikstad der han også fikk treneransvar sammen med Per Egil Ahlsen. Han har også hatt et kort treneropphold i Østsiden.

Hansen spilte elleve kamper på aldersbestemte landslag, og fikk tre  i 1981-82.

## Referanser


## Kilder
* Profil på ffksupporter.no
Frode Hansen

**Frode Hansen** er navnet til flere personer:

* Frode Hansen (1961), fotballspiller født i 1961
* Frode Hansen (1972), fotballspiller født i 1972
* Frode Hansen (politiker), lokalpolitiker i Røst kommune
* Frode Hansen (fysiker)
Disbreen

**Disbreen** er en bred isbre beliggende 78 kilometer vest for Carstensfjella på Kronprins Olav Kyst i Dronning Maud Land. Breen strømmer ut i havet rett øst for Disheia. Den ble kartlagt av en japansk ekspedisjon i 1957–62 som navnga den *Kasumi Hyôga*. Det norske navnet er en direkte oversettelse av det japanske.

## Kilder
*
*
Bhili

**Bhili**, også kalt **bhagoria**, **bhil**, **bhilbari**, **bhilboli**, **bhilla**, **lengotia** og vil, er et vestlig indoarisk språk som tales i regionen øst for Ahmadabad i den vestlige delen av det sentrale India. Bhili er et av bhilspråkene som er beslektet med gujarati og rajasthani. Språket er nedskrevet i en variant av devanagari.
Marwari

**Mārwāri** (devanagari: मारवाड़ी), også kalt **mārvāri**, **mārwādi** og **mārvādi**, er et indoarisk språk som tales den indiske delstaten Rajasthan, samt i nabostatene Gujarat og Haryana og i det østlige Pakistan. Språket har 13,2 millioner talende (per 1997), herav 13 millioner i Rajasthan og  i det østlige Pakistan, og er det største innenfor marvari-undergruppen av såkalte «rajasthanispråk». Der finnes omkring 23 dialekter av språket.
E-dur

**E-dur** er en toneart i toneslekten dur, som bygger på grunntonen E. Fortegnet for E-dur er fire kryss (fiss, ciss, giss, diss). Betegnelsen E-dur brukes også om den tilhørende skalaen og grunnakkorden til denne tonearten. 

Skalaen består av tonene E, Fiss, Giss, A, H, Ciss og Diss. 

## Eksterne lenker
*
Duboisbreen (Dronning Maud Land)

:*Se også [[Duboisbreen (Svalbard)]]*
**Duboisbreen** er en isbre som ligger i den vestre delen av fjellmassivet Sør-Rondane i Dronning Maud Land. Den er om lag elleve kilometer lang og strømmer sørvestover mellom Tanngarden og Vikinghøgda, parallelt med Ketelersbreen lenger sørøst.

Breen ble fotografert fra fly under Operasjon Highjump i 1946–47. Kart over området ble framstilt av Norsk Polarinstitutt i 1957, basert på de amerikanske flyfotografiene. Breen ble samtidig navngitt etter Jean Dubois, lege på den belgiske antarktisekspedisjonen 1960, etter forslag fra Belgia.

## Referanser
Awadhi

**Awadhi** (devanagari: अवधी) er et indoarisk språk som tales i Awadh/Oudh-regionen av den indiske delstaten Uttar Pradesh, samt i deler av Madhya Pradesh, Delhi og Nepal. Språket er mært beslektet med brij bhasha, bundeli og bagheli og tilhører den sentralindiske undergruppen. Fijiansk hindi som snakkes på Fiji av utvandrede indere, regnes også for å være beslektet med awadhi.
Plogbreen

**Plogbreen** kan vise til:

*Plogbreen (Dronning Maud Land) – isbre i Antarktis
*Plogbreen (Nordenskiöld Land) – isbre i Nordenskiöld Land på Spitsbergen, Svalbard
*Plogbreen (Sørkapp Land) – isbre i Sørkapp Land på Spitsbergen, Svalbard
A-moll

**a-moll** er en toneart i toneslekten moll, som bygger på grunntonen A. Tonearten benytter ingen fortegn. Betegnelsen a-moll brukes også om den tilhørende skalaen og grunnakkorden til denne tonearten.

Skalaen består av tonene A, H, C, D, E, F og G.

På piano er a-moll den eneste molltonearten som benytter seg av kun de hvite tangentene. Dette er grunnen til at pianokurs ofte begynner med a-moll eller parallelltonearten C-dur. Trolig er dette også årsaken til at technomusikken i sin begynnelse benyttet seg mest av a-moll.

## Noen verk i a-moll
Klassisk:
* Johann Sebastian Bach: Fiolinkonsert a-moll; Trippelkonsert
* Ludwig van Beethoven: *[[Für Elise]]*, 15. strykekvartett op.132
* Wolfgang Amadeus Mozart: Klaversonate nr. 8, Rondo *Alla Turca* fra Klaversonate nr. 11 A-Dur KV 331
* Gustav Mahler: 6. symfoni
* Robert Schumann: Klaverkonsert (op. 54),  Cellokonsert a-moll op.129
* Antonín Dvořák: Fiolinkonsert
* Edvard Grieg: Klaverkonsert (op. 16)

Moderne:
* *[[Losing My Religion]]* – R.E.M.
* *[[Money, Money, Money]]* – Abba
* *[[Stairway To Heaven]]* – Led Zeppelin
* *[[The Unforgiven]]* – Metallica
* *[[One (musikksingel av U2)|One]]* – U2
* *Otherside* – Red Hot Chili Peppers
* *Californication* – Red Hot Chili Peppers
* *A-Moll* – Die Ärzte
* *[[Angie (Lied)|Angie]] – [[Rolling Stones]]
* *Child in Time – Deep Purple
* ''I kissed a girl – Katy Perry

## Eksterne lenker
*
Duboisbreen

**Duboisbreen** kan sikte til:

* Duboisbreen (Dronning Maud Land) i Antarktis
* Duboisbreen (Svalbard) på Spitsbergen
Chittagong (språk)

**Chittagong** (bengalsk skrift: চাটগাঁইয়া বুলি, *Chaţgãia Buli*) er et indoarisk språk som tales i  Chittagong i Bangladesh, i store deler av den sørøstlige delen av landet, samt i India og Burma. Det er nært beslektet med bangla. Chittagong har 14 millioner talende.
Dobrica Ćosić

**Dobrica Ćosić** (1921–2014) var en serbisk forfatter, politisk teoretiker og president av forbundsrepublikken Jugoslavia 1992–1993. Tilhengere av Ćosić omtaler ham gjerne som «nasjonens far», et uttrykk som også benyttes i ironisk forstand av hans motstandere.

## Bibliografi
* Dаleko je sunce (1951)
* Koreni (1954)
* Deobe 1-3 (1961)
* Bаjkа (1965)
* Vreme smrti 1-4 (1972–1979)
* Vreme zla: Grešnik (1985)
* Vreme zla: Otpаdnik (1986)
* Vreme zla: Vernik (1990)
* Vreme vlаsti 1 (1996)
* Piščevi zаpisi 1951–1968.(2000)
* Piščevi zаpisi 1969–1980. (2001)
* Piščevi zаpisi 1981–1991. (2002)
* Piščevi zаpisi 1992–1993. (2004)
* Srpsko pitаnje 1–2 (2002–2003)
* Pisci moga veka (2002)
* Kosovo (2004)
* Prijаtelji (2005)
* Vreme vlаsti 2 (2007)
* Piščevi zаpisi 1993–1999. (2008)
* Piščevi zаpisi 1999–2000: Vreme zmijа(2009)
* Srpsko pitanje u XX veku (2009)
* U tuđem veku (2011)

## Referanser
Michael Duberry

**Michael Duberry** (født 14. oktober 1975 i Enfield) er en engelsk fotballspiller som spiller for Oxford United. Han startet karrieren sin Premier League med Chelsea. Duberry har også spilt for: Leeds United, Reading, Stoke City, Bournemouth og St. Johnstone.

## Eksterne lenker
*
Domari

**Domari**, også kalt **tsigene**, **luti**, **mehtar** og **midtøsten-romani** er et indoarisk språk som tales av domfolket i Iran og Egypt, men også i India, hvor de er kjent som domba.
Hieronimus Justesen Ranch

**Hieronymus Justesen Ranch** (født 1539, død 3. desember 1607) var en dansk prest og forfatter av skolekomedier. Han var sønn av presten Just Lauritsen — etternavnet Ranch ble benyttet om ham i hans samtid, men hvorfor er ikke kjent.

Ranch var en tid huslærer, studerte teologi i Wittenberg, ble i 1572 prest ved Gråbrødrekirken i Viborg, hvor han også giftet seg med sin forgjengers enke. I 1592 ble han prost i Nørlyng Herred som i dag er Viborg kommune.

Ranch skrev *Kong Salomons Hylding* (1584), et allegorisk bibelsk utstyrsstykke i fem akter, som ble oppført i Viborg av skoleelevene i 1584 i forbindelse med hyllesten av prins Christian. Ranch spilte selv narrens rolle. Han skrev også teaterstykkene *Samsons Fængsel* (1599) og *Karrig Niding* (ca 1598). Førstnevnte, *Samsons Fængsel*, har med sine sanger og humoristiske momenter en del fortrinn framfor andre skolekomedier fra denne tiden. *Karrig Niding* er en grovkornet og munter folkelig farse, og relativ stram i intrigen med en reformatorisk moderasjon. Med sine dristige knittelvers var det en samtidskomedie før norske Ludvig Holberg. Stykket ble oppført med hell også i senere tid med en forestilling ved det danske Studentersamfundet i 1884 og av studenter i Regensgården og i Viborg i 1910. Hans stykker kan kategoriseres som pedagogisk skoledramatikk, men scenisk bærer stykkene et visst preg av middelalderteatret.

Ranch skrev også det moraliserende diktet *Fuglevisen*. Diktet og stykkene ble senere utgitt av Sophus Birket-Smith i 1876-77.

## Bibliografi
* *H. J. R.’s Danske Skuespil og Fuglevise*, utgitt med innledninger av Sophus Birket-Smith, ordforklaring ved Otto Kalkar (»Samfundet til den danske Litteraturs Fremme«, 1876—77).

## Referanser


## Eksterne lenker
* «Biografi» i *Dansk biografisk Lexikon*
Rajbangsi

**Rangbangsi**, også kalt **rajbangsi** og **rangpuri**, er et indoarisk språk som tales av ti millioner personer i folket koch rajbongshi i Bangladesh og av fem millioner i India, hvor de er kjent som rajbanshi. Mange av de talende er tospråklige og snakker enten bengali eller assamesisk.
Carpatair

**Carpatair S.A.** er den største regionale flyselskapet i Øst-Europa, basert i Timișoara, Romania. Det driver tjenester til 34 destinasjoner i Europa. Den samarbeider tett med Moldavian Airlines på flåte, vedlikehold og logistikk. Dens viktigste base er Traian Vuia internasjonale lufthavn, Timișoara.

## Historie

Carpatair ble etablert i 1999 og startet drift i februar 1999 i Cluj-Napoca. Det ble dannet som **Veg Air** og brukte en leaset Yakovlev Yak-40 fra Moldavian Airlines. Det nåværende navnet ble vedtatt i desember 1999, da sveitsiske og svenske investorer tok en 49% eierandel i selskapet. Flyselskapet er eid av rumenske aksjonærer (51%) og sveitsiske og svenske aksjonærer (49%) og sysselsetter 450 ansatte (i mars 2007). Den nåværende president og administrerende direktør er Nicolae Petrov.

Det er økende i form av markedsandeler mot TAROM og er det nest største rumenske flyselskapet. Carpatair har forskjellige billetteringsavtaler med de store flyselskapene, som for eksempel SAS, Lufthansa og Austrian Airlines.

## Destinasjoner
Carpatair operer 7 innlandsruter og 18 utenlandsruter fra Timișoara.

### Innlandsruter Romania
Fra Timișoara kan man fly til Cluj-Napoca, Sibiu, Craiova, București Henri Coandă internasjonale lufthavn, Constanța, Bacău, Iași.

### Utenlandsruter

Fra Timișoara kan man fly til Roma Leonardo da Vinci internasjonale lufthavn, Bari, Athen, Ancona, Firenze, Bologna, Marco Polo internasjonale lufthavn, Verona, Orio al Serio lufthavn, Odessa, München, Düsseldorf, Stuttgart, Lviv, Tsjernivtsi og Chișinău.

Fra Budapest kan man fly til Chișinău, Marco Polo internasjonale lufthavn.

Fra Constanța kan man fly til Istanbul og Timișoara.

Fra Iași kan man fly til Timișoara og Roma.

Fra București kan man fly fly til Timișoara og Bari.

Fra Craiova kan man fly til Roma og Timișoara.

## Referanser

## Eksterne lenker
*
Blankenburg

**Blankenburg** er en *[[Ortsteil]]* (delbydel) i bydelen Pankow i Berlin. Den eldste skriftlige kilde hvor stedet nevnes som landsby er fra 1375. Den ble en del av Berlin i forbindelse med opprettelsen av Stor-Berlin i 1920.  hadde  innbyggere per .

Stedet ligger i urstrømdalen som Berlin er en del av og på høyderyggen kalt Barnim. Blankenburg grenser til ortsteilene Französisch Buchholz, Heinersdorf, Karow og Malchow. Noen deler av Blankenburg ligger i Naturpark Barnim.

Blankenburg karakteriseres ved en godt vedlikeholdt *[[Dorfanger]],* en form for almenning rundt kirken og landsbyhusene. En rekke av husene i gaten Alt-Blankenburg er enkeltvis og sammen gitt vernestatus.
## Eksterne lenker
*
Braj-kanauji

**Kannauji** (devanagari: क़न्नौजी) også kalt **kanauji** (क़नौजी) og **braj-kanauji** (क़न‍उजी), er et indoarisk språk som tales i deler av den indiske delstaten Uttar Pradesh. Kannaji er et østindisk språk og har om lag 6 millioner talende.
Keiser Ningzong av Song

**Keiser Níngzōng av Sòng** (kinesisk: 宋宁宗; hanyu pinyin: *Sòng Níngzōng*; 19. november 1168-17. september 1224), født **Zhào Kuò** (趙擴), var den trettende keiseren det kinesiske Song-dynastiet og den fjerde keiseren for Det sørlige Sòng-dynastiet fra 24. juli 1194 til sin død 17. september 1224.

Níngzōngs regjeringstid ble kjennetegnet av kulturelle og intellektuelle bedrifter, og Zhu Xi skrev noe av sine mest berømte verker i denne perioden. Hans tempelnavn Níngzōng betyr "Rolig forfader".

Politisk sett var Níngzōngs regjering utsatt for stadig økende inflasjon som truet økonomien og fra Jīn-dynastiet i nord.

Keiser Ningzong ble gravlagt i *[[Songliuling]]* («Seks-Song-mausoleet») ved Shaoxing i det som i dag er provinsen Zhejiang.

## Referanser


## Litteratur
*
Yizhou

**Yizhou** kan være:
*Byfylket Yizhou i byprefekturet Hechi i den autonome region Guangxi i Folkerepublikken Kina;
*Storkommunen Yizhou i fylket Yi i byprefekturet Baoding i provinsen Hebei i Kina.
Douglas Diamond

**Douglas W. Diamond** er «the Merton H. Miller Distinguished Service Professor of Finance» ved University of Chicagos Graduate School of Business. Han har særlig arbeidet med studier av finansiell intermediasjon, finansielle kriser og likviditet. Han ble i 2022 tildelt Sveriges Riksbanks pris i økonomisk vitenskap til minne om Alfred Nobel. 

Han er tidligere president i «the American Finance Association».

## Referanser
Derek Decamps

**Derek Romain Rancois Decamps** (født 2. mai 1985 i Paris) er en fransk tidligere fotballspiller med kamper for blant andre ,  og . Decamps var forsvarsspiller og spilte primært midtstopper. Decamps la opp som aktiv spiller etter 2015-sesongen.

## Referanser


## Eksterne lenker
* 
* Decamps er klar for Haugesund
* Decamps er klar for Sarpsborg 08
* Decamps signerer for Sandnes Ulf
Weidu

**Weidu** kan være:
*Bydistriktet Weidu i byprefekturet Xichang i provinsen Henan i Folkerepublikken Kina;
*Kommunen Weidu i fylket Yi i byprefekturet Baoding i provinsen Hebei i Kina.
SVIMA

**SVIMA** er et rammeverk som kan bli brukt for å foreta en intern ressursbasert analyse for å se om man har en ressurs eller evne som kan gi et varig konkurransefortrinn. SVIMA står for:

*Sjelden (S): Dette vil si at en ressurs er hos få eller ingen av konkurrentene.
*Viktig (V): At en ressurs har effekt på for eksempel bedriftens kostnader. Og i hvilken grad den er viktig for kundenes betalingsvillighet eller kostnad.
*Ikke-imiterbar (I): I hvilken grad etablerte konkurrenter eller inntrengere kan skaffe ressursene, altså i hvilken grad konkurrentene kan kopiere eller erstatte ressursen med noe annet.
*Mobilisert (M):Ressursene må være mulig å ta i bruk, og i hvilken grad bedriften har tatt i bruk ressursen for å skape verdi.
*Approprierbar (A): Den økonomiske verdien som skapes av ressursene må være til fordel for bedriften, ikke for andre.

Dersom et firma innehar ressurser eller evner som oppfyller alle disse kravene, vil bedriften inneha et realisert og varig konkurransefortrinn.

Denne modellen er basert på VRIN-modellen (VRIO) av Jay B. Barney (1991), en akademiker innen forretningsstrategi. Her står bokstavene for de engelske termene *Valuable*, *Rare*, *Inimitable* og *Non-Substitutable* (*Organized* – at organisasjonen er forberedt på utnyttelse av ressursen). I den norske versjonen av denne modellen er altså den siste bokstaven splittet i to; N har blitt til både M og A.

Med approprierbart menes hvem det er som sitter igjen med den økonomiske verdien som en ressurs skaper. Altså om det er bedriften / enheten selv, eller noen andre (f.eks. leverandører, ansatte, kunder osv) som får verdien. 
Er ressursen approprierbar så er det bedriften som sitter igjen med verdien.

### SVIMA - Verktøy for ressursanalyse

## Referanser


## Kilder
Ressursbasert perspektiv

**Det ressursbaserte perspektivet** er et verktøy for bedriftsledelser for å identifisere de strategiske ressursene som er tilgjengelige for firmaet. Det fundamentale prinsippet til det ressursbaserte perspektivet er at basen for varig konkurransefortrinn for et firma hovedsakelig ligger i bruken av de ressursene firmaet innehar (Wernerfelt, 1984; Rumelt, 1984). For å endre et kortlivet konkurransefortrinn til et varig konkurransefortrinn, er det påkrevd at disse ressursene består SVIMA-rammeverket (Jakobsen og Lien 2001). 

Hovedprinsippene bak denne teorien er følgende:
*Bedrifter består av ett sett med ressurser.
*Bedrifter konkurrerer med ulike ressurser og evner (heterogenitet)
*Ressurser kan bare delvis flyttes på eller kopieres (immobilitet)
*Konkurransefortrinn stammer fra verdifulle ressurser som ikke lett kan kopieres
*Viktig å forvalte ressursene slik at de gir mer verdi i fremtiden

### Ulike typer ressurser
*Fysiske
*Finansielle 
*Organisatoriske
***Rutiner, prosedyrer, organisasjonskultur*
*Relasjonsbaserte
***Omdømme*
***Relasjoner*
*Kompetansebaserte
***Kunnskaper*
***Ferdigheter* 
***Evne*

### Kompetansebaserte ressurser
*Dynamisk ressurs
***Ressurs som øker ved forbruk*
***Ressurs som skaper nye ressurser*
*Spesielt verdifull fordi de er et ”bevegelig mål”
***Kontinuerlig utvikling er en viktig barriere mot kopiering*
*Menneskelige ressurser blir i økende grad sett på som bedriftens viktigste ressurs (kunnskapsbedrifter)
***Hvordan sikre at kunnskapen &  kompetansen ikke forsvinner ut med individene?*

## Kilder
* 
* 
*
Liste over DDRs statsoverhoder

Under følger en oversikt over Den tyske demokratiske republikks statsoverhoder fra 1949.

 

## Kilder
*''Germany'' på Rulers.org
Dokučaevbreen

**Dokučaevbreen** er en isbre i Wohlthatmassivet i Dronning Maud Land. Breen er om lag tolv kilometer lang og ligger i den nordøstre delen av Humboldtfjella, der den strømmer i nordøstlig retning ut i Humboldtsøkket.

## Kilder
*
*
Skyting under Panamerikanske leker 1963

**Skyting under Panamerikanske leker 1963**. Skyting var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var sju individuelle og sju lagkonkurranser. USA ble beste nasjon med tretten gullmedaljer foran Venezuela med en.

## Medaljer

### Resultater
#### Menn

## Eksterne lenker
*  Panamerikanske leker 1963
Ellisbreen

**Ellisbreen** er en isbre som ligger sentralt i Sør-Rondane i Dronning Maud Land. Den er om lag ti kilometer lang og strømmer nordover fra Walnumfjella mellom Gillockbreen og Jenningsbreen.

Breen ble fotografert fra fly under Operasjon Highjump i 1946–47 og er oppkalt etter Edwin E. Ellis som var fotograf på disse flygningene. Kart over området, basert på de amerikanske flyfotografiene, ble utarbeidet av norske kartografer i 1957.

## Kilder
*
Byrdbreen (Dronning Maud Land)

**Byrdbreen** er en stor isbre som ligger i den østre delen av Sør-Rondane i Dronning Maud Land. Den er om lag 65 kilometer lang og 18 kilometer bred og strømmer nordvestover mellom Bergersenfjella og Balchenfjella.

Breen ble fotografert fra fly under Operasjon Highjump i 1946–47 og er oppkalt etter admiral Richard E. Byrd som var leder for operasjonen. Kart over området, basert på de amerikanske flyfotografiene, ble utarbeidet av norske kartografer i 1957.

## Kart
*Norsk Polarinstitutt, R5: *Byrdbreen*, 1:250&nbsp;000

## Kilder
*
*
Trøbbel (film)

***Trøbbel*** (origiginaltittel: *Strul*) er en svensk krim- og actionkomedie fra 1988 regissert av Jonas Frick. Filmen handler om en mann som uforskyldt blir innsatt i et svensk fengsel. Der blir han trukket inn i virkelig kriminell virksomhet, og til alt overmål forelsker han seg i en politikvinne. Hovedrollen spilles av Björn Skifs, mens sentrale biroller innehas av Stefan Sauk, Gunnel Fred og Johan Ulveson. 

Rollefigurene er kraftig støpt og dialogen er punchy med fokus på oneliners, og ofte uttalt med overdrevne svenske dialekter. 

Mange av scenene er spilt inn i Norrköping.

Den fikk lunken mottakelse av de norske anmelderne. Både VG, Aftenposten, Dagbladet og Dagsavisen gav den terningkast tre. Filmen har både gjennomgått mye kritikk for sin manglende dybde, men det har også blitt noe av en kultfilm i de andre leirene. 

## Rolleliste (utvalgt)
*Björn Skifs – Conny Rundkvist, «Runken», Rutger Jönåker
*Gunnel Fred – Susanne
*Stefan Sauk – Alf Brinke
*Johan Ulveson – Pege
*Magnus Nilsson – Gränges
*Gino Samil – Hjelm
*Mikael Druker – Norinder
*Kåre Sigurdson – overlege Sörmark
*Hans Rosenfeldt – Glenn
*Peter Palmér – Hans Ekelund
*Allan Svensson – Connys advokat

## Referanser


## Eksterne lenker
*
Booth School of Business

The **University of Chicago Booth School of Business** er et fakultet (skole) ved University of Chicago. Fakultetet (skolen) het tidligere University of Chicago Graduate School of Business. Chicago Booth er det nest eldste fakultetet for studiet av økonomisk-administrative fag («handelshøyskole») i USA, og har røtter tilbake til 1898.
Svømming under Panamerikanske leker 1963

**Svømming under Panamerikanske leker 1963**. Svømming var med som en av nitten grener i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var seks individuelle og to stafetter for både damer og menn. USA ble beste nasjon, de vant alle seksten gullmedaljene.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1963
François Rude

**François Rude** (født 4. januar 1784 i Dijon, død 3. november 1855 i Paris) var en fransk billedhogger. Han var stefar til Paul Cabet, også billedhogger.

Han er kanskje mest kjent for den utvendige dekorasjonen på Triumfbuen i Paris, relieffet «La Marseillaise». 


Fil:Paris July 2011-16a.jpg|Triumfbuerelieffet, av François Rude (1836).
Fil:Jeanne d'Arc François Rude.jpg|Jeanne d'Arc, av François Rude (1852). Skulpturen er i dag plassert i Louvre


## Referanser
Hayesbreen

**Hayesbreen** er en 18 km lang og 60 km² stor isbre på Spitsbergen, Svalbard, innerst i Mohnbukta på østkysten, en del av Storfjorden, øst i Sabine Land. Den ligger nordøst for Nordmannsfonna og Fimbulisen, vest for Heuglinbreen og øst for Von Postbreen. Hayesbreen er en smal innlands- og fjordbre og er karakteristisk ved sin lange, smale form. Den starter helt inne ved fjellet Treplogen mot Potpeschniggbreen, mens vestgrensen mot Von Postbreen er Panoramaberget. Breen går nedover mot sørøst mellom Aagardhfjellen og Jebensfjellet, og får der tilsig av Sleggjebreen og  Luitpoldbreen før fjella, og Heuglinbreen og Königsbergbreen etter de to fjella. Heuglinbreen er felles brefront mot Mohnbukta, med atskillende morene- og blokkmasser. Ved fjorden har breen langt opp store morenemasser utover kysten under Kroghfjellet og Teistberget. 

Regnet fra nord og med klokken har den følgende sidebreer og tilstøtende breer:
* Potpeschniggbreen i norvest, øst for Friederichsenfjella og vest for Köpingfjellet – 8 km, 15 km²
* Petermannbreen i nord, øst for nunatakfjellet Skolpen – 15 km, 40 km²
* Langhansbreen i nordøst, øst for nunatakfjellet Skinnluva – 9 km, 20 km²
* Sleggjebreen i øst, vest for Sleggja og vest for Aagaardhfjellet – 4 km, 6 km²
* Heuglinbreen i sørøst, øst for Aagaardhfjellet, vest for Hahnfjella – 12 km, 70 km²
* Königsbergbreen i sørvest, øst for Jebensfjellet, mot Nordmannsfonna – 7,5 km, 17 km²
* Luitpoldbreen i sør, vest for Jebensfjellet, mot Nordmannsfonna – 5 km, 10 km²

Hayesbreen har sitt navn etter utforskeren Isaac Israel Hayes (1832–81), fra USA.

## Referanser
Liulin

**Luliang** kan være:
*Fylket Liulin i byprefekturet Lüliang i provinsen Shanxi i Folkerepublikken Kina;
*Storkommunen Liulin i fylket Hui i byprefekturet Longnan i provinsen Gansu i Kina.
Innerlight

**Innerlight** var et MLM-selskap etablert av den amerikanske naturmedisineren Robert O. Young.

Selskapet ble etablert i 1994 og i 2001 ble markedsstrategien endret til multi-level marketing (MLM). I 2004 solgte Young virksomheten til selskapene *Darius Marketing Inc.* og *Innerlight Inc*. Young var fortsatt engasjert i selskapet, men i 2004 oppsto en langvarig konflikt mellom Young og Innerlight som ikke ble løst før i 2008. Det samme året etablerte selskapet et nettverk i Norge. Konseptet har fått særlig stor utbredelse i Ungarn.

Personene som ble tatt opp i nettverket kunne også kjøpe en utdannelse i såkalt blodanalyse med mikroskop, og fikk tittelen *mikroskopist*. Blant de ledende personer i det norske nettverket var Tor Einar Olaisen og Kevin Frøystad, begge med forhistorie som toppledere i nettverksselskaper eller pyramidespill. I nettverket ble også drikken *SuperGreens* omsatt som er dokumentert av laboratoriet ConsumerLabs å inneholde de giftige stoffene bly og kadmium.

Youngs teorier og behandlingsmåter er blitt sterkt kritisert av medisinske fagmiljøer, særlig for hans anbefalinger til kreftpasienter om å kutte ut konvensjonell behandling til fordel for hans metoder.

Innerlight ble lagt ned i 2016.

## Referanser
Kompleksitet

**Kompleksitet** er et begrep innenfor vitenskap og filosofi. Man sier et system er komplekst dersom helheten har andre egenskaper enn det man skulle tro ved å se på enkeltaktørene. Aktørene må ha følgende fire egenskaper for å kunne danne komplekse systemer: 1. Diversitet, 2. Sammenkobling, 3. Gjensidig avhengighet og 4. Tilpassingsevne

Finansmarkeder består av individer, bedrifter og andre organisasjoner som alle er koblet sammen i et stort system. Alle partene er avhengige av hva de andre foretar seg, og alle har anledning til å tilpasse seg sin oppførsel dertil. Finansmarkeder er derfor et godt eksempel på komplekse systemer. Innen biologi er celler, organismer og økosystem andre eksempler på kompleksitet. Innen informatikk betegner kompleksitetsteori den delen som omhandler ressursene som trengs for å løse et bestemt problem. 

Kompleksitet vokser fram fra bunnen og opp ved at hver aktør handler ut ifra egne mål. Dette skjer med svært liten grad av sentralstyring eller innflytelse utenfra. Denne prosessen kalles emergens.
Göran Gustafssons Stiftelse

**Göran Gustafssons Stiftelse** består av to stiftelser med ulik innretning, begge basert på donasjoner fra forretningsmannen Göran Gustafsson.

**Göran Gustafssons Stiftelse för Främjande av Vetenskaplig Forskning vid [[Uppsala universitet]] och [[KTH|Tekniska Högskolan i Stockholm]]** ble grunnlagt i 1986 ved en donasjon på 136 millioner kroner. Stiftelsen deler årlig ut ca. 12 millioner kroner til forskning innen medisin og teknisk fysikk ved begge lærestedene og to Gustafssonpriser til unge forskere hver på 1,5 millioner kroner.

**Göran Gustafssons Stiftelse för Naturvetenskaplig och Medicinsk Forskning** ble grunnlagt i 1989 ved en donasjon på 270 millioner kroner. Stiftelsen deler årlig ut større forskningsbidrag og priser gjennom Kungliga Vetenskapsakademien. Prisene deles årlig ut innen molekylær biologi, fysikk, kjemi, matematikk og medisin.

## Prisvinnere

### Molekylær biologi

### Fysikk

### Kjemi

### Matematikk

### Medisin

## Referanser


## Eksterne lenker
* Göran Gustafssons stiftelse
Fastlife

***Fastlife*** er et musikkalbum med Joe Jonas, utgitt den 7. oktober 2011. Dette er hans debutalbum som soloartist.

## Sporliste

# «All This Time»
# «Just in Love»
# «See No More»
# «Love Slayer»
# «Fastlife»
# «Make You Mine»
# «I'm Sorry»
# «Kleptomaniacs»
# «Not Right Now»
# «Take It and Run»
# «Lighthouse»
# «Just in Love» (Remix, med Lil' Wayne)

## Eksterne lenker
*
Bibal daihe Bassi čala

**Bibal daihe Basse čala** er den første nordsamiske oversettelsen av hele Bibelen i Norge. Den ble utgitt første gang i 1895 og var satt sammen av en revidert oversettelse av N.V. Stockfleths NT-utgivelse fra 1840 og en oversettelse av GT gjort av Lars Jacobsen Hætta. Revisjonen  av NT var gjort av Jens Andreas Friis og Hætta.  Utgivelsen ble ikke gjort av Det Norske Bibelselskap som hadde gitt ut bibeldeler på samisk tidligere, men av Norsk Finnemisjon.

## Litteratur
* «Det Norske Bibelselskap og oversettelse av Bibelen til Norsk» i Den store familiebibelen, Kunnskapsforlaget, Oslo, 2003. . Side XVI
* 

## Kilder
Charles Napier

**Charles Lewis Napier** (født 12. april 1936 i Scottsville i Kentucky, død 5. oktober 2011 i Bakersfield i California) var en amerikansk skuespiller. 

Før Charles Napier flyttet til Hollywood for å prøve lykken som skuespiller var han en lovende squaredanser. En av hans første filmer var i sex-komedien *[[Cherry, Harry & Raquel]]* (1970), redigert av Russ Meyer, i hvilken han spilte mot blant andre Uschi Digard. Deretter medvirket han i ytterligere tre filmer av Meyer, *[[Beyond the Valley of the Dolls]]* (1970), *[[The Seven Minutes]]* (1971) og *[[Supervixens]]* (1975). Napier medvirket også i en rekke andre b-filmer og i enkelte episoder av ulike TV-serier, slik som *[[Kojak]]*, *[[Star Trek: The Original Series]]* og *[[Star Trek: Deep Space Nine]]*. 

1980 spilte Charkes Napier *Tucker McElroy* i filmen *[[Blues Brothers]]*. En annen av hans mest kjente roller er som *Marshall Murdock* i *[[Rambo – First Blood II|Rambo: First Blood II]]* (1985).

Napier medvirket videre i et stort antall b-filmer og TV-serier samt i en del storfilmer, som *[[Philadelphia (film)|Philadelphia]]* (1993) og *[[Austin Powers]]*. Napier kollapset den 5. oktober 2011 i sitt hjem og døde senere på sykehus. 

## Referanser


## Eksterne lenker
*
Jan Sæthre

**Jan Sæthre** (født 13. juli 1960 i Siljan) er siden 1. januar 1999 rådmann og kommunedirektør i Siljan kommune. 

Sæthre var styreleder i Det norske Baptistsamfunn fra 1997 til 2000, og fra 2004 til 2010. Han er styremedlem og leder av finanskomitéen i European Baptist Federation siden 1997. Styremedlem i Baptist World Alliance fra 2013, og første visepresident 2015-20. Menighetsleder i Skien baptistkirke fra 2019.

Utgitt bøkene Jesu fortellinger (2010), Pauli brev (2013), Gud allmektig (2018) og Apostlenes oppdrag (2020).

## Eksterne lenker
* Jan Sæthre hos Det norske Baptistsamfunn
Jialing (andre betydninger)

**Jialing** kan være:
*Den store elven Jialing i provinsen Sichuan i Folkerepublikken Kina;
*Storkommunen Jialing i fylket Hui i byprefekturet Longnan i provinsen Gansu i Kina.
Haiger

**Haiger** er en by og kommune nord i landkreisen Lahn-Dill-Kreis i den tyske delstaten Hessen. Den nærmeste storby er Siegen, ca 17&nbsp;km nord for Haiger.

Haiger er den eldste av tre byer langs elven Dill. Den eldste skriftlige kilde hvor Haiger nevnes er et gavebrev fra Lorschklosteret i 778.

Byen ligger i møtet mellom tre små daler formet av elvene Haigerbach, Aubach og Dill og var i middelalderen et sentralt trafikknutepunkt i området.

## Bildegalleri

Fil:Haiger Museum.jpg|Haiger museum
Fil:Haiger Pfarrhaus.jpg|Den historiske presteboligen
Fil:Haiger Aubachbrücke.jpg|Aubachbroen fra 1801
Fil:Haiger kath Kirche.jpg|Haiger katolske kirke


## Referanser


## Eksterne lenker
* 
*
Arne Meurman

**Arne Erik Meurman** (født 6. april 1956) er en svensk matematiker som er professor i matematikk ved Lunds universitet. Han forsker innen gruppeteori og vertexalgebra.

Meurman vant som skoleelev to sølvmedaljer ved den internasjonale matematikkolympiaden i 1974 og 1975 og
fikk sin doktorgrad i 1981 fra Rutgers University veiledet av Ivan James Lepowsky (Characters of Rank Two Hyperbolic Lie Algebras as Functions at Quasiregular Cusps).

Etter at John McKay, John Horton Conway og Simon Norton på 1970-tallet  fant fram til spesielle egenskapene ved modulformer (måneskinn), som forbant dem med monstre i gruppeteori, var Igor Frenkel, James Lepowsky og Meurman i stand på 1980-tallet å fremstille av grupper av monstre i vertexoperatoralgebraen. Dette gjorde at Richard Borcherds kunne bevise de forannevnte egenskapene. Vertexoperatoralgebraen er også viktige i strengteori og konform feltteori.

## Bibliografi (utvalg)
* Igor Frenkel, James Lepowsky, Arne Meurman, "Vertex operator algebras and the Monster". *Pure and Applied Mathematics, 134.*  Academic Press, Inc., Boston, MA, 1988. liv+508 pp.&nbsp;ISBN 0-12-267065-5.

## Priser (utvalg)
* 1991 – Göran Gustafssonprisen i matematikk

## Referanser


## Eksterne lenker
* Hjemmeside
Vipperød

**Vipperød** er en stasjonsby på Nordvestbanen på Sjælland med 2&nbsp;498 innbyggere (2023). Den ligger 4 kilometer syd for Holbæk og er en del av Holbæk kommune under Region Sjælland.  

I Vipperød ligger Ågerup kirke, Sønder Asmindrup kirke og Grandløse kirke.

## Referanser




## Eksterne lenker
*
Dovrehallen

**Dovrehallen** er en tradisjonsrik restaurant, pub og tidligere teaterscene i Storgata 22 i Oslo. Stedet ble opprinnelig åpnet 2. juledag 1900. Det er i ettertid også kjent som fest- og møtelokaler for Det norske Studentersamfund fra 1951 til 1971.

Dovrehallen er oppkalt etter trollkongen Dovregubbens fjellhall og festsal i Henrik Ibsens dramatiske dikt Peer Gynt.

## Dovrehallen i Oslo

Dovrehallen i Oslo ble drevet som populært kabaretteater og folkelig skjenkested i Storgata i Oslo sentrum fra 1900 til 1950. Salen var utstyrt med losjer og veggdekorasjoner som passet til navnets tematikk. Teateret bød på revyer og artistopptredener fram til 1941 da det ble skadd av brann. Det var tidvis også filmframvisninger på stedet. 

Fra 1951 ble Dovrehallen oslostudentenes fargerikt dekorerte studentkro og samlingssted for Det norske Studentersamfund. Der var det på 1950- og 60-tallet dans, kroaftener og ulike typer møter og foredrag, ofte i form av livlige debatter på lørdagene. I 1971 flyttet byens studenter til sitt nybygde samlingshus Chateau Neuf på Majorstua i Oslo. 

Det ble da diskotek i Dovrehallen. I andre etasje var det restaurant med fiolin- og klaverunderholdning. Da Alf Tande-Petersen, særlig kjent som programleder i NRK, etablerte flere puber i Norge, kjøpte han også Dovrehallen og åpnet danserestauranten Tandy's Dovrehallen. Den var på 1500 kvadratmeter, hadde tre barer, restaurant og dansegulv. Tandy's gikk konkurs sammen med resten av Tande-Petersens utesteder i 2003.

I dag er Dovrehallen et brunt serveringsted kjent for tradisjonell norsk mat og uformell stemning. Om kvelden er det dans.

Arkitektfirmaet Snøhetta har tatt navn etter kontorets tidligere beliggenhet i etasjen over Dovrehallen, altså som den høyeste toppen på Dovrefjell.

## Referanser


## Litteratur
* Berthelsen, Herman: *[https://web.archive.org/web/20150711204108/http://www.oslomuseum.no/images/stories/PDFer/Byminner/Byminner%20nr%203%20-%202010%20-%20web.pdf På varieté i hovedstaden]* i Byminner nr.3-2010, s.12–25

## Eksterne lenker
* Dovrehallen i Oslo (Storgaten bar og nattklubb AS)
Hans Petter Thorbjørnsen

**Hans Petter Thorbjørnsen** (født 1974) er en norsk lokalpolitiker for Arbeiderpartiet. Han var ordfører i Ulvik herad i Hordaland fra 2011 til 2023.

## Referanser


## Eksterne lenker
* «Ordførar». Ulvik herad
Åpen himmel

***Åpen himmel*** er et norsk livssynsprogram som gikk på NRK1 fra 2005 til 2011. Programmet besto av alt fra overføringer fra gudstjenester, til studiobaserte program med gjester der ulike etiske- og trosmessige problemstillinger ble belyst. Programmet gikk hver søndag kl. 17.30 og hadde en halvtimes varighet.

Helge Gudmundsen var prosjektleder for programserien.

## Referanser
Den andre liberiske borgerkrigen

**Den andre liberiske borgerkrigen** startet i 1999 da opprørsgruppen Liberians United for Reconciliation and Democracy (LURD), støttet av myndighetene i nabolandet Guinea, begynte å ta kontroll over nordre Liberia. Tidlig i 2003 vokste en annen opprørsgruppe, Movement for Democracy in Liberia (MODEL), frem i sørlige Liberia.

I juni-juli 2003 hadde president Charles Taylor kun kontroll over en tredjedel av landet. Hovedstaden Monrovia ble beleiret av LURD, en beleiring som kostet mange sivile livet, og tusenvis av mennesker ble fordrevet fra hjemmene sine.

29. juli 2003 gikk LURD med på våpenhvile, og ECOWAS sendte inn fredsbevarende styrker fra Nigeria. Fredsavtalen *Accra Comprehensive Peace Agreement* ble fremforhandlet og signert i Accra i Ghana den 18. august. President Taylor gikk av allerede 11. august og flyktet til Nigeria. 14. august ble beleiringen av Monrovia opphevet, og 200 amerikanske soldater ble sendt inn for å støtte de vestafrikanske fredsstyrkene.

Fredsbevegelsen Women of Liberia Mass Action for Peace regnes som viktige for at en fredsavtale ble inngått. De klarte blant annet å presse Charles Taylor til å delta på fredsforhandlingene, de demonstrerte utenfor forhandlingslokalene i ukevis, og da forhandlingene så ut til å mislykkes barrikaderte de forhandlingslokalene og ga klar beskjed om at de ikke ville flytte seg før forhandlingspartene tok samtalene mer på alvor. Over 3000 kristne og muslimske kvinner deltok i bevegelsen, som utøvet et kontinuerlig press på forhandlingspartene gjennom den skjøre prosessen med å få fremforhandlet en fredsavtale.

Gjennom FNs resolusjon 1509 utstedt 19. september, ble den fredsbevarende styrken UNMIL opprettet, og 1. oktober ble de første fredsbevarende styrkene i landet innlemmet i FN-styrken. Frem til presidentvalget i 2005 ble landet styrt av en overgangsregjering. 

## Referanser
Bonnevie-Svendsenbreen

**Bonnevie-Svendsenbreen** er en isbre som ligger i fjellpartiet Heimefrontfjella i Dronning Maud Land. Den strømmer vestover på sørsiden av Skjønsbergskarvet i den sørvestre delen av Sivorgfjella og munner ut i Kibergbreen.

Breen er oppkalt etter kirkeminister Conrad Bonnevie-Svendsen (1898–1983) som spilte en sentral rolle i det kirkelige motstandsarbeidet under andre verdenskrig.

## Kilder
*
*
Women of Liberia Mass Action for Peace

**Women of Liberia Mass Action for Peace** var en fredskampanje i 2003 for å få slutt på den andre liberiske borgerkrigen. På et tidspunkt der fredsforhandlingene i Accra, Ghana så ut til å mislykkes, tok sosialarbeideren og lederen av Women in Peacebuilding Network (WIPNET), Leymah Gbowee, initiativ til bevegelsen, som startet med å samle kvinner til sang og bønn på et fiskemarked i Accra. Bevegelsen økte raskt i størrelse, og samlet seg til ikkevoldelige demonstrasjoner utenfor hotellet der forhandlingene fant sted.

Etterhvert gikk president Charles Taylor med på å møte kvinnene. Deres krav var at han selv skulle gå inn i fredsforhandlingene, noe han til deres overraskelse gikk med på. Etter åtte uker med forhandlinger innså imidlertid Gbowee at Taylor ikke hadde gått inn i forhandlingene med et reelt ønske om å skape fred i Liberia. Anklaget for krigsforbrytelser flyktet han tilbake til Liberia og lot representantene sine bli igjen for å føre forhandlingene videre.

Oppgitt bestemte Gbowee seg for å entre hotellet der forhandlingene fant sted sammen med over hundre kvinner og barrikadere forhandlingsrommet. Da general Abubakar kom ut av forhandlingsrommet, talte Leymah til han: «General Abubakar, disse kvinnene og meg kommer ikke til å flytte seg en millimeter før mennene der inne lover å ta fredsforhandlingene seriøst.» En av opprørerne som deltok i forhandlingene prøvde å komme seg ut, men kvinnene lot han ikke slippe forbi. Da opprøreren begynte å sparke til kvinnene stanset Abubakar han, og sa «Hvis du var en ekte mann, ville du ikke drepe dine egne folk. Men du ikke er en ekte mann; det er grunnen til at disse kvinnene behandler dere som smågutter. Du våger ikke å forlate denne salen før vi har fremforhandlet fred med disse kvinnene.»

To uker senere hadde krigsherrene signert en fredsavtale som presset Charles Taylor til å gå av.

## Kilder

* 
*
Fiat Duna

**Fiat Duna** er en personbil i miniklassen basert på plattformen til Fiat Uno. Bilen ble produsert mellom 1987 og 2000.

## Motorer
Fiat Duna har vært tilgjengelig med følgende motorer:
* 1.1 Bensin. 58 hk.
* 1.3 Bensin. 67 hk.
* 1.7 Diesel. 60 hk.

## Eksterne lenker
*